สื่อมะกันปูด ควีน เสนอ 2 พันล้าน คามิลลา หย่าฟ้าชายชาร์ลส์
แท็บลอยด์หัวสีในสหรัฐฯ ตีข่าว ควีนเอลิซาเบธที่ 2 แห่งอังกฤษ ไม่ทรงโปรด คามิลลา ปาร์กเกอร์ โบว์ลว์ อย่างมาก ถึงขนาดทรงยื่นข้อเสนอจะทรงมอบเงิน และบ้าน เกือบ 2 พันล้าน หากยอมหย่าขาดกับเจ้าฟ้าชายชาร์ลส์ และออกไปจากอังกฤษ,สื่อต่างแดนรายงานขุดคุ้ยเรื่องราวของราชวงศ์อังกฤษว่า  ถึงแม้จะมีข่าวออกมา สมเด็จพระราชินีเอลิซาเบธที่ 2 แห่งอังกฤษ ทรงไม่ค่อยพอพระราชหฤทัยเจ้าหญิงแคทเธอรีน (เคท) หรือดัชเชสแห่งเคมบริดจ์สักเท่าไหร่ แต่อย่างน้อยมีสิ่งหนึ่งที่ควีนเอลิซาเบธที่ 2 และเจ้าหญิงเคท ทรงเหมือนกัน นั่นคือ การที่ทั้งสองพระองค์ไม่ทรงโปรด ดัชเชสแห่งคอร์นวอลล์ หรือ คามิลลา ปาร์กเกอร์ โบว์ลส์ พระชายาในเจ้าฟ้าชายชาร์ลส์ มกุฎราชกุมารแห่งอังกฤษอย่างมากเช่นกัน,GLOBE แท็บลอยด์หัวสีในสหรัฐฯ ที่ชอบลงข่าวหวือหวา มีสีสัน ขุดคุ้ยเรื่องราวในรั้วในวังอังกฤษมาตลอด รายงานว่า นอกจากควีนเอลิซาเบธที่ 2 จะไม่ทรงโปรด คามิลลา ปาร์กเกอร์ โบว์ลส์ แล้ว ยังทรงมีพระประสงค์ให้คามิลลา ปาร์กเกอร์ โบว์ลส์ ยอมหย่าขาดกับเจ้าฟ้าชายชาร์ลส์ พระราชโอรสของพระองค์ และออกไปจากอังกฤษด้วย โดยแลกเปลี่ยนกับการได้รับเงินสดไปใช้อย่างสบายๆ 50 ล้านดอลลาร์ หรือประมาณ 1,600 ล้านบาท รวมทั้งจะได้บ้านและที่ดิน มูลค่าอีก 10 ล้านดอลลาร์ (320 ล้านบาท) ขณะที่มีข่าวออกมาด้วยว่า ควีนเอลิซาเบธที่ 2 ได้ทรงมอบหมายให้ที่ปรึกษาของพระองค์ไปหาซื้อเกาะส่วนตัว เพื่อที่จะให้นางคามิลลาไปอยู่ที่นั่น หลังหย่าขาดกับเจ้าฟ้าชายชาร์ลส์แล้ว,แท็บลอยด์หัวสีชื่อดัง เผยด้วยว่า ควีนเอลิซาเบธได้ทรงพยายามจะทำให้คามิลลา ปาร์กเกอร์ โบว์ลว์ ซึ่งเคยสร้างตำนานรักกับเจ้าฟ้าชายชาร์ลส์ ตั้งแต่ขณะทรงอภิเษกสมรสกับเจ้าหญิงไดอานา ออกไปจากราชวงศ์อังกฤษเป็นเวลาหลายปีมาแล้ว หลังจากเจ้าฟ้าชายชาร์ลส์ ได้ทรงเข้าพิธีอภิเษกสมรสเป็นครั้งที่ 2 กับคามิลลา ปาร์กเกอร์ โบว์ลว์ หญิงม่ายสูงศักดิ์ ที่รักกันมานานนับ 30 ปี เมื่อวันที่ 8 เม.ย.2548  
แท็บลอยด์ต่างแดน ตีข่าว ควีนเอลิซาเบธที่ 2 แห่งอังกฤษ ไม่ทรงโปรด คามิลลา ปาร์กเกอร์  โบว์ลว์ อย่างมาก ถึงขนาดทรงยื่นข้อเสนอจะทรงมอบเงิน และบ้านเกือบ 2 พันล้าน หากยอมหย่าขาดกับเจ้าฟ้าชายชาร์ลส์ 
ควีนเอลิซาเบธที่ 2,ราชวงศ์อังกฤษ,เจ้าฟ้าชายชาร์ลส์,คามิลลา ปาร์กเกอร์ โบว์ลว์,ยอมหย่าขาด,เสนอเงินและบ้าน,อังกฤษ,ข่าวต่างประเทศ